b'\n_START_ARTICLE_\nGeneral (Zdru\xc5\xbeeno kraljestvo)\n_START_PARAGRAPH_\nGeneral (izvirno angle\xc5\xa1ko General; okraj\xc5\xa1ava Gen) je najvi\xc5\xa1ji mirnodobni voja\xc5\xa1ki \xc4\x8din, ki je v uporabi v Britanski kopenski vojski in pri Kraljevih marinci._NEWLINE_General je tako nadrejen generalporo\xc4\x8dniku in je podrejen feldmar\xc5\xa1alu. Natova oznaka \xc4\x8dina je OF-9; enakovreden je \xc4\x8dinu admirala v Kraljevi vojni mornarici in zra\xc4\x8dnemu glavnemu mar\xc5\xa1alu v Kraljevem vojnem letalstvu._NEWLINE_Oznaka \xc4\x8dina generala je prekri\xc5\xbeana sablja in baton, mar\xc5\xa1alska palica, nad njima pa se nahajata \xc5\xa1e zvezda in krona svetega Edvarda.'